Den Vest-Sjællandske Avis, 1820-02-07
Nyeste Post-Efterretninger. Ved den overordentlige Mængde Efterretninger. som ere indløbne med den sildig ankomne udenlandske Post om det Oprør, som er udbrudt iblandt den store Expeditionsarmee i Spanien hersker en saa stor Modsigelse og Forvirring, at den historiske Critik maa fuspendere sin Dom indtil paalidelige Relationer kunne erholdes; officielle Beretninger ere endnu ikke meddeelte nogensteds fra, og man maae allene holde sig til de almindelige Avisers forsigtige Udladelser eller af Luften grebne Overdrivelser og Løgne; Moniteuren selv, som burde være bedst underrettet af officielle Kilder, meddeler blot Efterretninger af private Breve, omtaler allene enkelte Omstændigheder, og leverer indtil den 28de Januar ingen almindelig Oversigt; ikke engang om Greven af Calderones Skjebne udelader den sig; de ældre Rygter fortrænges uafladelig af de nyere, og ifølge de nyeste, til hvilke man maae holde sig synes Jnsurrectionen ikke at formaae, at trænge igiennem, eller at have Massen af Nationens Stemmer for sig; der skal ikke finde Uroeligheder Sted, i nogen Provinds foruden Andalusien naar undtages Valencia, hvor der længe skal have hersket Misfornøielse med General Elios Administration, vel har man meget foruroligende Rygter i Bourdeaux; men disse beroe kun paa Udsagn af Postillioner og Postpassagerer og fortiene ingen Tiltroe. Derimod har man directe Breve i Hamborg fra Cadix af 7de Januar, og fra Sevilla og Mallaga af 12te, men som ere ankomne over Madrid, og som bekræfte, at Jnsurrectionen ikke er farlig, at de offentlige Auctoriteter udvise et ligesaa klogt, som exemplarisk, Forhold, og at alt vil gaae meget godt af. Saameget sees i det mindste af disse Breve, at hverken Sevilla, eller Cadix var dengang besat af Oprørerne, og at de ikke have nærmet sig mere til Madrid, man var desuden af den Mening i London, at skulde Oprørerne have udrettet noget, saa burde de strax have marscheret løs paa denne Hovedstad, at Sevilla ikke er taget siger ogsaa Moniteuren, ligesom at alle Tropperne ved Expeditionssarmeen ikke have taget Deel i Oprøret; forresten tilstaaer den Cisneros Fængsling, og omtrent alt det, som den Portugisiske Viceconsul fortalte i sit sidste Gang meddeelte Brev. Med Bestemthed kan siges, at Cadix er ikke taget, i det mindste ikke til den 7de, da man, som sagt, har Breve med Posten derfra; Jndvaanerne og Garnisonen i Byen have ikke erklæret sig til Fordeel for Jnsurrectionen. 4000 Matroser skulle have forbundet sig med Borgergarden og Staden skal ikke være til at indtage. Rebellerne skulle, ved et nyt Angreb have mistet 3 til 400 Mand; ogsaa skal General Freyre ikke have vægret sig ved at lede Foretagenderne mod Oprørerne; Generalerne Sarsfield og Fournas skulle være dræbte af den. Dette her meddeelte er ikke meget; men det er alt det som er værd at fortælle; alle de øvrige Relationer ere deels fulde af Usandsynligheder og deels uden al Hiemmel; ogsaa maae bemærkes, at man ikke har en eneste Beretning fra Spanien, som er kommen umiddelbar fra nogen Søehavn; men alt det man hører derfra er taget af virkelige og giennemsete Breve, som ere komne over Madrid, eller af opdigtede Beretninger; det meest beroeligende, som man endnu veed at anføre, er, at en lang Conference skal være holdet imellem de tre Magters Gesandtere i Paris, som først have afsluttet den hellige Alliance (Rusland, Østerrig, og Preussen) ifølge hvilken den Russiske Minister Greve Pozzo di Borgo har afsendt en Coureer til Madrid, ligeledes har Minister-Conseilet i Paris været forsamlet den 27de Januar, hvorpaa Hr. Pasqvier begav sig til Kongen for at forelægge ham de fra den Kongelige Minister i Madrid indløbne Depecher, strax efter blev en Fransk Coureer afsendt til Spanien. Endskiøndt disse Depecher vel endnu ikke have kunnet meddele den fuldkomneste Beroeligelse, eftersom den ikke er bleven med deelt i Moniteuren, saa kan man dog paa ingen Maade omtvivle, at jo de militaire Bevægelser i Spanien, som ikke kunne andet, end have en stor Deel af Nationen imod sig, ville blive dæmpede, ifølge det venskabelige Sindelag som de høie Potentater udvise mod Hs. Catholske Majestæt. Foruden disse trouble Begivenheder kan endnu følgende sørgelige Beretninger fra de Europæiske Hoffer meddeles; først, at Hs. Kgl. Høihed Churfyrsten af Hessen er meget svag, i 14 Dage har han maattet holde Sengen, han er nu ogsaa i sit 77 Aar.